armvectores/hy_wikipedia_2023 huggingface dataset:
(2644) Վիկտոր Յարա

(2644) Վիկտոր Յարա (անգլ.՝ Victor Jara), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,171401 ա. մ., առավելագույնը մոտենում է 1,8135 ա. մ. հեռավորության վրա և հեռանում 2,5293 ա. մ.։ Արեգակի շուրջ մեկ ամբողջական պտույտ է կատարում 1168,71 երկրային օրվա ընթացքում, իր ուղեծրով շարժվելով միջինում 0,308031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2644) Վիկտոր Յարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեյր-էլ-Զորի գավառ

Դեյր-էլ-Զորի գավառ (արաբ․՝ منطقة دير الزور‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դեյր-էլ-Զորի մարզի 3 գավառներից մեկը։
Վարչական կենտրոնն է Դեյր-էլ-Զոր քաղաքը։ 2010 թվականին այն հռչակվել է Արմավիրի քույր քաղաք։ 2004 թվականի մարդահամարի տվյալներով գավառը ունի 492 434 բնակչություն՝ հիմնականում արաբներ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Դեյր-էլ-Զորի գավառը բաղկացած է 7 շրջաններից՝ 

Դեյր-էլ-Զորի շրջան (արաբ․՝ ناحية دير الزور‎‎), կենտրոն՝ քաղաք Դեյր-էլ-Զոր, բնակչություն՝ 239 196
Ալ-Քասրայի շրջան (արաբ․՝ ناحية الكسرة‎‎), կենտրոն՝ քաղաք ալ-Քասրա, բնակչություն՝ 63 226
Ալ-Բուսեյրայի շրջան (արաբ․՝ ناحية البصيرة‎‎), կենտրոն՝ քաղաք ալ-Բուսեյրա, բնակչություն՝ 40 236
Ալ-Մուհասսանի շրջան (արաբ․՝ ناحية الموحسن‎‎), կենտրոն՝ քաղաք ալ-Մուհասսան, բնակչություն՝ 35 113
Ալ-Թաբնիի շրջան (արաբ․՝ ناحيةالتبني‎‎), կենտրոն՝ քաղաք ալ-Թաբնի, բնակչություն՝ 48 393
Խաշամի (արաբ․՝ ناحية خشام‎‎), կենտրոն՝ քաղաք Խաշամ, բանկչություն՝ 28 718
ալ-Սուրի շրջան (արաբ․՝ ناحية الصور‎‎), կենտրոն՝ քաղաք ալ-Սուր, բնակչություն՝ 37 552


== Պատկերասրահ ==

		
		
		
		
		


== Ծանոթագրություններ ==
Բոգոդարովկա (գյուղ, Լուբնիի շրջան)

Անվան այլ կիրառումների համար տե՛ս՝ ԲոգոդարովկաԲոգոդարովկա (ուկրաիներեն՝ Богодарівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Բոգոդարովկա գյուղում բնակվում էր 294 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զենախ Գերմազ

Զենախ Գերմազ, լեռ Փոքր Կովկաս լեռնահամակարգում, Գանձակի լեռներում, Թովուզ գետի միջին հոսանքի ձախ կողմում։ Լանջերն անտառապատ են։ Նշանակված է Կովկասի 5 վերստանոց քարտեզում։


== Ծանոթագրություններ ==
Զարս (հանքային աղբյուր)

Անվան այլ կիրառումների համար տե՛ս՝ Զարս (այլ կիրառումներ)Զարս, հանքային տաք աղբյուր (ջերմուկ) Հայկական լեռնաշխարհում, Արաքսի ավազանի Կարասու գետակի ափին՝ Ստորին Բասենում (Խորասանի գավառականում)։


== Ծանոթագրություններ ==
Նիկոլայ Պանարին

Նիկոլայ Վասիլևիչ Պանարին (փետրվարի 20, 1936(1936-02-20), Տուլայի մարզ, ՌԽՖՍՀ, ԽՍՀՄ - սեպտեմբերի 13, 1999(1999-09-13)), ռուս քաղաքագետ, ոստիկանության գեներալ մայոր, երկրորդ գումարման Պետական դումայի պատգամավոր։


== Կենսագրություն ==
Ծնվել է 1936 թվականի փետրվարի 20–ին Միխայլովսկոլե գյուղում (այժմյան Կուրկինսկի շրջանում)։ Ազգությամբ ռուս է։
Ավարտել է ՆԳՆ բարձրագույն դպրոցը, ոստիկանության գեներալ-մայոր է։
1980-1981թթ մասնակցել Է Աֆղանստանում ռազմական գործողություններին։


=== Քաղաքական գործունեություն ===
Ընտրվել է Տուլայի մարզի Արխանգելսկի մարզային խորհրդի և Բելևսկի շրջանային խորհրդի պատգամավոր։ 
1993 թվականի դեկտեմբերին ընտրվել է Տուլայի մարզային Դումայի պատգամավոր։ 1995 թվականի դեկտեմբերին Պետական Դումայում ընտրվելուց առաջ աշխատել է Տուլայի մարզի Ներքին գործերի վարչության պետ։ Պետդումայում եղել է «Ժողովրդաիշխանություն» պատգամավորական խմբի անդամ, անվտանգության կոմիտեի անդամ ։
Մահացել է 1999 թվականի սեպտեմբերի 13–ին ։


== Ծանոթագրություններ ==


== Արտաքին հղումներ ==
Չայկինո (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՉայկինոՉայկինո (ուկրաիներեն՝ Чайкине, Ղրիմի թաթարերեն՝ Çüyke), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Չուգուի։
2001 թվականի տվյալներով Չայկինո գյուղում բնակվում էր 962 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճանապարհորդներ (հեռուստասերիալ)

Ճանապարհորդներ (անգլ.՝ Fellow Travelers), սպասվող ամերիկյան հեռուստատեսային պատմական մինի սերիալ, որի հիմքում ընկած է Թոմաս Մելոնի համանուն վեպը։ Գլխավոր դերակատարներն են Մեթ Բոմերը և Ջոնաթան Բեյլին, հեռուստասերիալը պատմում է 1950-ականներին՝ Մաքքարթիզմի ժամանակաշրջանում երկու հոգու միջև տասնամյակներ տևած սիրավեպի մասին։


== Նախապատմություն ==
1950-ականներին Վաշինգտոնում տեղի ունեցած պատահական հանդիպումից հետո Հոքինս Ֆուլերը (Բոմեր) և Թիմոթի Լաֆլինը (Բեյլի) բուռն սիրավեպ են սկսում, որի ընթացքն ընդգրկում է «1960-ականների Վիետնամի պատերազմի բողոքի ցույցերը, 1970-ականների թմրանյութերից առաջացած դիսկո հեդոնիզմը և 1980-ականների ՁԻԱՀ-ի ճգնաժամը, նաև աշխարհում և միմյանց մեջ առաջացած բախումները»։


== Դերասանական կազմ ==


=== Հիմնական կազմ ===
Մեթ Բոմեր՝ Հոքինս Ֆուլլեր
Ջոնաթան Բեյլի՝ Թիմ Լաֆլին


=== Երկրորդական կազմ ===
Էլիսոն Ուիլյամս՝ Լյուսի Սմիթ
Ջելանի Ալլադին՝ Մարկուս Հուքս
Նոահ Ջեյ Ռիքեթս՝ Ֆրենկի Հայնս
Լինուս Ռոաչ՝ Սենատոր Ուեսլի Սմիթ
Ուիլլ Բրիլլ՝ Քոն
Քրիս բաուեր՝ ՄաքՔարթի
Էրին Նյուֆեր՝ Մերի Ջոնսոն
Մեթ Վիսեր՝ Դեյվիդ Շեյն
Քրիստոֆեր Հորն՝ Ջին Քեր


== Արտադրություն ==


=== Մշակում ===
2021 թվականի հոկտեմբերի տվյալներով Մելոնի ստեղծագործության հեռուստաադապտացիան գտնվել է մշակման փուլում, որը մշակվել է Ֆրիմանթլ ընկերության հետ համատեղ՝ Showtime հեռուստաալիքի համար։ Showtime-ը պաշտոնապես հաստատել է հեռուստասերիալը 2022 թվականի ապրիլին, իսկ սցենարը գրել է Ռոն Նայսվաները, որը նաև հանդիսանում է գործադիր պրոդյուսեր։  Գործադիր պրոդյուսերների թվում է նաև Դանիել Մինահանը, որը նաև առաջին երկու էպիզոդների ռեժիսորն է։


=== Քասթինգ ===
2022 թվականի ապրիլին հաստատելու հայտարարության հետ մեկտեղ հայտարարվել է, որ Մեթ Բոմերը կդառնա սերիալի գործադիր պրոդյուսերը և կկատարի Հոքինս Ֆուլերի գլխավոր դերը։ Էլիսոն Ուիլյամսը միացել է դերասանական կազմին հունիսին և կատարելու է Լյուսի Սմիթի դերը։ Հուլիսին հայտարարվել է, որ Ջոնաթան Բեյլին նույնպես նկարահանվելու է Բոմերի հետ և կատարելու է Թիմ Լաֆլինի դերը։


=== Նկարահանումներ ===
Պաշտոնական նկարահանումները սկսվել էն 2022 թվականի հուլիսի 27-ին Տորոնտոյում և ավարտվել են 2022 թվականի դեկտեմբերի 9-ին։


== Ծանոթագրություններ ==


== Արտաքին հղումներ ==
«Ճանապարհորդներ (հեռուստասերիալ)»(անգլ.) ֆիլմը Internet Movie Database կայքում
Բելգորոդի մարզ

Բելգորոդի մարզ (ռուս.՝ Белгородская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Բելգորոդ քաղաքը։
Սահմանակից է Ռուսաստանի Վորոնեժի և Կուրսկի մարզերի հետ, ինչպես նաև Ուկրաինայի Լուգանսկի, Խարկովի և Սումիի մարզերի հետ։


== Ծանոթագրություններ ==


== Արտաքին հղումներ ==
Բելգորոդի մարզի պաշտոնական կայք Archived 2020-12-10 at the Wayback Machine.
Չերնիցա (Վյատկայի վտակ)

Չերնիցա (ռուս.՝ Черница), գետ Ռուսաստանում, հոսում է Բելոխոլունիցկի շրջանում և Կիրովի մարզում։ Գետաբերանը տեղակայված է Վյատկա գետի ձախ ափին՝ 993 կմ հեռավորության վրա։ Գետի երկարությունը 22 կմ է։ Գետի ակունքը գտնվում է անտառներում 6 կմ դեպի հյուսիս-արևելք Կամեն գյուղի մոտ։ Գետը հոսում է հյուսիս, ապա հյուսիս-արևմուտք, անմարդաբնակ, ճահճոտ անտառաշատ վայրով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030382
Հիդրոլոգիական ուսումնասիրությունների կոդը - 111103038
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նանկղվամ-Զագրալի

Նանկղվամ-Զագրալի (վրաց.՝ ნანყვამ-ზაგრალი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ։


== Ծանոթագրություններ ==
Միջերկրական ծովի կղզիների ցանկ

Ստորև ներկայացված է Միջերկրական ծովի կղզիների ցանկը ըստ նրանց մեծության.
Կուրտմոն Վարեն

Կուրտմոն Վարեն (ֆր.՝ Courtemont-Varennes), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնան։ Մտնում է Էսոմ սյուր Մարն կանտոնի կազմի մեջ։ Համայնքի շրջանն է համարվում Շատո Տիերին։
Համայնքի INSEE ծածկագիրն է 02228։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 298 մարդ։ 


== Տնտեսություն ==
2010 թվականին 183 մարդկանցից (15—64 տարեկան) 127-ը եղել են առավել ակտիվ տնտեսվարողներ, 56-ը եղել են համեմատաբար ոչ ակտիվ (ակտիվության ցուցանիշը կազմել է 69,4 %, 1999 թվականին կազմել է 69,7 %)։ 127 ակտիվ մարդկանցից 117-ը աշխատել են տարբեր ձեռնարկություններում (66 տղամարդ և 51 կին), անաշխատունակների թիվը կազմում է 10 (6 տղամարդ և 4 կին)։ 56 ոչ ակտիվ մարդկանցից 24-ը եղել են կամ աշակերտ կամ էլ ուսանող, 21-ը եղել են թոշակառու, 11-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կուրտմոն Վարեն ազգային համալսարի վիճակագրությունը (ֆր.)


== Ծանոթագրություններ ==
Բոինգ 727

Boeing 727, միջին չափսերի նեղ մարմնով ուղևորատար օդանավ, Բոինգ ընկերության արտադրություն։ Կարող է փոխադրել 149-ից 189 ուղևոր և առանց կանգ առնելու թռչել 2400-ից 2700 կմ։ Առաջին թռիչքն իրականացրել է 1963 թվականի փետրվարի 9-ին։
Մեծաքանակ արտադրությունն իրականացվել է մինչև 1970-ականները։ Վերջին 727-ը հավաքվել է 1984 թվականին։ 2011 թվականին շահագործման մեջ մնացել է 250 օդանավ։


== Պատմություն ==

Boeing 727-ն ստեղծվել է հիմնականում United Airlines, American Airlines և Eastern Air Lines ավիաընկերությունների պահանջարկը բավարարելու համար։ Նպատակը եղել է փոքր քաղաքների միջև կարճ տարածքների վրա իրականացվող չվերթներ սպասարկելու համար ստեղծել Boeing 707-ի համեմատ առավել խնայողական օդանավ, որը կկարողանա թռչել նույնիսկ շարժիչներից մեկի խափանման դեպքում


== Բնութագրական տվյալները` ==


== Արտադրությունը ==
Boeing 727-ի պատվերների և առաքումների քանակները 1960-ականներից մինչև 1984 թվականի արտադրության դադարեցումը։


== Ծանոթագրություններ ==


== Արտաքին հղումներ ==
Boeing-727.com site
Fatal Boeing 727 Events on Airsafe.com
Աստերոիդների ցանկ (231001-231100)

Աստերոիդների ցանկ (230901-231000)  • Աստերոիդների ցանկ  • Աստերոիդների ցանկ (231101-231200)
 Աստերոիդների ցանկ (230901-231000)  • Աստերոիդների ցանկ  • Աստերոիդների ցանկ (231101-231200)
Հենրի Ջոզեֆ Վուդ

Հենրի Զոզեֆ Վուդ (անգլ.՝ Sir Henry Joseph Wood, մարտի 3, 1869(1869-03-03)[…], Լոնդոն, Մեծ Բրիտանիայի և Իռլանդիայի միացյալ թագավորություն - օգոստոսի 19, 1944(1944-08-19)[…], Հարթֆորշիր, Անգլիա, Միացյալ Թագավորություն), անգլիացի դիրիժոր։ Օքսֆորդի համալսարանի երաժշտության դոկտոր (1926 թվական)։
Սովորել է Լոնդոնի Երաժշտության թագավորական ակադեմիայում (1886–1888 թվականներ)։ Բեմելը՝ 1889 թվականին։ 1895 թվականից ղեկավարել է Լոնդոնի հանրամատչելի, այսպես կոչված, Promenade (մոտ 50 տարի), 1897 թվականից՝ նաև «կիրակնօրյա» սիմֆոնիկ համերգները։ Վուդը մեծ ավանդ ունի Անգլիայում սիմֆոնիկ երաժշտության տարածման և նվագախմբային արվեստի զարգացման գործում։ Տարբեր քաղաքներում ղեկավարել է սիմֆոնիկ նվագախմբեր և երաժշտական փառատոներ, օպերային ներկայացումներ։ 1923 թվականից Երաժշտության թագավորական ակադեմիայի պրոֆեսոր։ Պրոպագանդել է նաև ռուսական դասական ( Չայկովսկու 6-րդ սիմֆոնիայի նրա կատարումը բարձր է գնահատել Լենինը) ու խորհրդային (Ն․ Մյասկովսկի, Մ․ Պրոկոֆև, Դ․ Շոստակովիչ, Ա․ Խաչատրյան) երաժշտությունը՝ հատկապես Երկրորդ Համաշխարհային պատերազմի ժամանակ։ Վուդը հեղինակ է երաժշտական և գրական երկերի, որոնք ստորագրել է Պ․ Կլենովսկի կեղծանունով։


== Ծանոթագրություններ ==
Վասիլի Մժավանաձե

Վասիլի Պավլովիչ Մժավանաձե (վրաց.՝ ვასილი მჟავანაძე, սեպտեմբերի 20, 1902(1902-09-20), Քութայիս, Կովկասի փոխարքայություն, Ռուսական կայսրություն - օգոստոսի 31, 1988(1988-08-31), Մոսկվա, ԽՍՀՄ), խորհրդային կուսակցական գործիչ, Վրաստանի ԿԿ առաջին քարտուղար (1953-1972), ԽՄԿԿ  Քաղբյուրոյի Նախագահության անդամի թեկնածու (1957-1972)։ ԽՍՀՄ Գերագույն խորհրդի 4-8 գումարման պատագամավոր, Սոցիալիստական աշխատանքի հերոս (1962)։


== Կենսագրություն ==
Վասիլի Մժավանաձեն ծնվել է Քութայիս քաղաքում, բանվորի ընտանիքում։ 1915 թվականից աշխատել է Խոն քաղաքի ձեռնարկություններում։ Որպես բանվոր վերջին աշխատավայրը եղել է տեղի դաբաղման գործարանը (1918)։
1924 թվականին զինվորագրվել է Բանվորա-գյուղացիական Կարմիր բանակին, որտեղ էլ 1927 թվականին դարձել է ԽՄԿԿ անդամ։ 1937 թվականին ավարտել է Լենինգրադի Վ. Ի. Լենինի անվան ռազմա-քաղաքական ակադեմիան։
1937 թվականից ռազմա-քաղաքական աշխատանք է կատարել։ 1939-1940 թվականներին մասնակցել է Խորհրդա-ֆիննական պատերազմին որպես բանակի քաղբաժնի ղեկավար և բանակի շտաբի կոմիսար։ Պետրոզավոդսկի ուղղությամբ եղած մարտերի համար պարգևատրվել է Կարմիր Դրոշի շքանշանով։ 1940 թվականից Մերձբալթյան հատուկ ռազմական օկրուգի քաղվարչության ղեկավար, բրիգադային կոմիսար։
Հայրենական մեծ պատերազմի սկսելուց հետո` որպես առանձին զինվորական միավորումների հրամանատար, դարձել է մի քանի բանակների ռազմական խորհրդի անդամ։ 1945-1953 թվականներին դարձել է Խարկովի, Կիևի և Անդրկարպատյան ռազմական օկրուգների խորհրդի անդամ։ 1944 թվականից գեներալ-լեյտենանտի կոչում է ստացել։
1953-1972 թվականներից Վրաստանի Կոմկուսի ԿԿ առաջին քարտուղարն է եղել։ Աջակցել է հակախրուշչովյան դավադրությանը։ Կուսակցության XX, XXII-XXIV հաամգումարներում ընտրվել է ԽՄԿԿ ԿԿ անդամ  (1956-1976), ԽՄԿԿ ԿԿ Քաղբյուրոյի (Նախագահության) անդամության թեկնածու է եղել (29.06.57-18.12.72)։
1972 թվականի սեպտեմբերից անցել է թոշակի։ Կյանքի վերջին տարիներին ապրել է Ժուկովկա մերձմոսկովյան ամառանոցային գյուղում, Վ. Մ. Մոլոտովի ամառանոցից ոչ հեռու։


== Մեղադրանք ==
Մժավանաձեն հեռացվել է պաշտոնից. նրան փոխարինել է Է. Ա. Շևարդնաձեն, քանի որ մեղադրվում էր կորուպցիանի և ցեխերի տերերին քողարակելու համար։ Ըստ գոյություն ունեցող վարկածի, այդ մեղադրանքների մի մասը կեղծ են եղել։
Մժավանաձեն Գորիում Ստալինի տուն-թանգարանի ստեղծման կողմնակիցներից է եղել։


== Ծանոթագրություններ ==


== Արտաքին հղումներ ==
 Վասիլի Մժավանաձե «Երկրի հերոսներ» կայքում

Георгий Нижарадзе. Грузия: конец номенклатурной эпохи. «Дружба Народов» 2004, № 3
Василий Павлович Мжаванадзе. warheroes.ru կայքում, (ռուս.)
МЖАВАНАДЗЕ Василий Павлович. Самые закрытые люди. От Ленина до Горбачева: Энциклопедия биографий
Վեելիկսե (գյուղ, Սաառդե շրջան)

Անվան այլ կիրառումների համար տե՛ս՝ ՎեելիկսեՎեելիկսե (էստ․՝ Veelikse), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 91 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամերիկյան բոլոր ժամանակների 10 լավագույն ֆիլմեր ըստ 10 ժանրերի

«Ամերիկյան բոլոր ժամանակների 10 լավագույն ֆիլմեր ըստ 10 ժանրերի», Ամերիկյան կինոկադեմիայի կողմից կազմված ցուցակ։ Հրապարակվել է 2008 թվականի հունիսի 17-ին։
Ցուցակը կազմվել է 1 500 կինոգործիչների (ռեժիսորներ, կինոքննադատներ, պատմաբաններ և այլն) կողմից։ Ցանկը կազմվել է նախապես կազմված 500 թեկնածու ֆիլմերից՝ յուրաքանչյուր ժանրի 50 ֆիլմ, արդյունքով կազմվելով 100 ամերիկյան ֆիլմեր։


== 10 լավագույն մուլտիպլիկացիոն ֆիլմեր ==


== 10 լավագույն վեստեռներ ==


== 10 լավագույն գանգստերական ֆիլմեր ==


== 10 լավագույն դատական դրամաներ ==
Ֆիլմեր օրենքի, արդարադատության, իրավաբանների, դատերի մասին


== 10 լավագույն ռոմանտիկ կատակերգություններ ==


== 10 լավագույներ ֆիլմեր սպորտի մասին ==


== 10 լավագույն գիտա-ֆանտաստիկ ֆիլմեր ==


== 10 լավագույն ֆենտեզի ֆիլմեր ==


== 10 լավագույն դետեկտիվ ֆիլմեր ==


== 10 լավագույն էպիկական ֆիլմեր ==


== Ամբողջական ցուցակներ ==
100 հաղթած ֆիլմերի ցանկ
500 թեկնածու ֆիլմերի ցանկ Archived 2011-07-16 at the Wayback Machine.


== Արտաքին հղումներ ==
AFI’s 10 Top 10(անգլ.)
(6104) Տակաո

(6104) Տակաո (անգլ.՝ Takao), աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,70465 ա. մ., առավելագույնը մոտենում է 2,4527 ա. մ. հեռավորության վրա և հեռանում 2,9566 ա. մ.։ Արեգակի շուրջ մեկ ամբողջական պտույտ է կատարում 1624,67 երկրային օրվա ընթացքում, իր ուղեծրով շարժվելով միջինում 0,221584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6104) Տակաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդր Գաբիշև

Ալեքսանդր Պրոկոպևիչ Գաբիշև (ռուս.՝ Алекса́ндр Проко́пьевич Га́бышев, նոյեմբերի 22, 1968(1968-11-22), Յակուտիայի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), ռուս հասարակական ընդդիմադիր գործիչ, ռազմիկ-շաման։ 2019-ին նա կազմակերպեց ընդդեմ Պուտինի հանրային բողոքի ցույց՝ Յակուտսկից Մոսկվա երթուղով անցնող քայլերթի ձևով։


== Կենսագրություն ==
Ալեքսանդր Գաբիշևը ծնվել է 1968 թվականի նոյեմբերի 22-ին։ Սովորել է Յակուտսկի պետական ​​համալսարանի պատմության ֆակուլտետում, բայց չի աշխատել իր մասնագիտությամբ, եղել է զոդող և բակապան։
Գաբիշևը Ժողովրդական քրիստոներության հետևորդ է, որը պատմականորեն տարածված է Սիբիրում և Հեռավոր Արևելքում բնիկների և փոքր ժողովուրդների շրջանում, մկրտվել է որպես ուղղափառ և միևնույն ժամանակ դավանում է ավանդական յակուտյան հավատալիքները։ Գաբիշևն իրեն անվանում է շաման-մարտիկ, ով Աստծուց առաջադրանք էր ստացել․ նա շաման է դարձել 2009 թվականին։
2018 թվականի օգոստոսի սկզբին Գաբիշևը մեկնեց արշավի դեպի Մոսկվա՝ իրեն անվանելով ուխտագնաց, մարդ, ով տարածում է Հեռավոր Հյուսիսային տարածքների բնիկների մի քանի հավատալիքներ։


=== 2019 թ․ քայլերթ ===
2019 թվականի մարտի 6-ին Գաբիշևը Յակուտսկից ոտքով ուղևորվեց Մոսկվա` Պուտինին Կրեմլից վտարելու համար։ Ճանապարհին մի քանի քաղաքներում նա ցույցեր կազմակերպեց։
2020 թվականի մայիսի 12-ին Գաբիշևը իր բնակարանում կալանավորեց և ստիպողաբար տեղափոխվեց հոգեբուժարան։ Գաբիշևի պաշտպանները միջնորդություն են ներկայացրել Մարդու իրավունքների եվրոպական դատարան` հոգեբուժարանում նրա առողջությանը սպառնացող վտանգի կապակցությամբ։


== Ծանոթագրություններ ==
Կալամբուրային հանգ

Կալամբուրային հանգ (ֆր.՝ calambour-բառախաղ), բանատողերի համահնչուն վերջավորություն` հանգի տեսակներից մեկը, որը կազմվում է հնչյուններով նման, բայց իմաստով տարբեր բառերից։ Հնչում է իբրև նախորդ տողի վերջավորության յուրօրինակ արձագանք։ Մեծ մասամբ կազմվում է ոչ թե մեկ, այլ երկու կամ ավելի հնչյուններից` դառնալով բարդ կամ բաղադրյալ հանգ։ Այդպիսի հանգի օրինակ է տալիս Թումանյանի  հետևյալ տողերը.

Այսպիսի շատ հանգեր են ստեղծել Պետրոս Դուրյանը (հար ազատ-հարազատ, իմացավ-հիմա ցավ, ազգասեր-ազգ ա'ս էր), Ա. Վշտունին (վարսերը նրա-վառ սերը նրա, պարգանք-հարգանք, մութե թև-ու թեթև)։ Կալամբուրային հանգի օրինակ է նաև Պարույր Սևակի հետևյալ տողը. «Գիտի կործանել, բայց և... գործ անել»։


== Ծանոթագրություններ ==
Վերշինա (այլ կիրառումներ)

Վերշինա, կարող է վերաբերել՝

Վերշինա - գյուղ, Ուկրաինայի Դոնեցկի մարզի Արտյոմովսկիում
Վերշինա - գյուղ, Ուկրաինայի Ժիտոմիրի մարզի Ժիտոմիրի շրջանում
Վերշինա - գյուղ, Ուկրաինայի Սումիի մարզի Լեբեդինի շրջանում
TV Barrandov

TV Barrandov, չեխական թվային հեռուստաալիք։ Սկսել է հեռարձակվել 2009 թ. հունվարի 11-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։


== Արտաքին հղումներ ==
Պաշտոնական կայք
Նիկոլայ Գուլաևի անվան ռազմապատմական համալիր

Նիկոլայ Գուլաևի անվան ռազմապատմական համալիր (ռուս.՝ Военно-исторический комплекс имени Н. Д. Гулаева), թանգարան, Ռոստովի մարզի Ակսայ քաղաքի գլխավոր տեսարժան վայրերից մեկը։ Բացվել է 1998 թվականին։ Գտնվում է «Մուխինի ձորակ» մարզային նշանակության բնապահպանական արգելոցի տարածքում, որը նաև մարզային նշանակության հուշարձան է։
Կոչվում է ավիացիայի գեներալ-գնդապետ, Խորհրդային Միության կրկնակի հերոս և խոցված ինքնաթիռների թվով խորհրդային երրորդ աս Նիկոլայ Դմիտրիևիչ Գուլաևի անունով։ Այդ անվանումը թանգարանին տրվել է, քանի որ Գուլաևը ծնունդով Ակսայսկայա ստանիցայից էր։


== Նկարագրություն ==
Համալիրն ունի սպառազինության հսկայական հավաքածու` սկսած հրանոթներից և վերջացրած ինքնաթիռներով ու հրթիռներով։
Թանգարանը բաղկացած է երկու հիմնական մասից։ Առաջինը «Հյուսիսկովկասյան ռազմական օկրուգի խորացված հրամանատարական կետն է»։ Հրամանատարական կետը գտնվում է գետնի տակ մեծ խորության վրա և ունի բազմաթիվ բավիղներ ու հաղորդակցության միջոցներ։ Կառուցվել է 1960-ական թվականներին այն դեպքի համար, եթե սկսվի Երրորդ համաշխարհային պատերազմ։
Թանգարանի երկրորդ մասը բացօթյա հարթակն է` XX դարի խորհրդային և ռուսական բանակի մարտական տեխնիկայի ցուցանմուշներով։ Թանգարանի հարթակներում ներկայացված է սպառազինություն` սկսած XX դարի սկզբից (օրինակ` Ռուս-ճապոնական պատերազմի ժամանակների), մինչև Չեչնիայի հանրապետությունում հակաահաբեկչական գործողությունները։
Բաց ցուցահանդեսի ցուցանմուշների շարքում են. զրահատեխնիկա (Տ-72, ԲՄՊ-2), հրետանային և զենիթային հրանոթներ, հրթիռների մակետներ, լողացող ինժեներական միջոցներ, օդանավեր (ԱՆ-2, Միգ-23), զրահապատ քարշակներ և այլն։

Մարտական տեխնիկայի բացօթյա բուցահանդեսն ամեն տարի համալրվում է։ Շուտով այստեղ նախատեսվում է ստեղծել Ռուսաստանի հարավում XX դարի տեղական ռազմական տեխնիկայի և զենքի ամենածավալուն ցուցադրություններից մեկը։
Համալիրը գտնվում է «Մուխինի ձորակ» մարզային նշանակության բնապահպանական արգելոցի կենտրոնական մասում, որը տեղի բնակիչների հանգստի սիրված վայրն է։
Ռազմապատմական համալիրն աշխատում է ամեն օր ժամը 9.00-17.00-ին, առանց հանգստյան օրերի։


== Հղումներ ==
Համալիրի լուսանկարները


== Ծանոթագրություններ ==
Աստերոիդների ցանկ (297801-297900)

Աստերոիդների ցանկ (297701-297800)  • Աստերոիդների ցանկ  • Աստերոիդների ցանկ (297901-298000)
 Աստերոիդների ցանկ (297701-297800)  • Աստերոիդների ցանկ  • Աստերոիդների ցանկ (297901-298000)
Աստերոիդների ցանկ (270801-270900)

Աստերոիդների ցանկ (270701-270800)  • Աստերոիդների ցանկ  • Աստերոիդների ցանկ (270901-271000)
 Աստերոիդների ցանկ (270701-270800)  • Աստերոիդների ցանկ  • Աստերոիդների ցանկ (270901-271000)
Նետունո

Նետունո (իտալերեն՝ Nettuno Նեպտուն Աստծու պատվին)` հանգստավայր Տիրենեյան ծովի ափին, իտալական Լացիո մարզի Հռոմ գավառում։ Նետունոն գտնվում է Անցիո քաղաքի մոտ, մոտավորապես 55 կիլոմետր Հռոմից դեպի հարավ։ Բնակչությունը կազմում է մոտավորապես 46 հազար մարդ։
Ի տարբերություն Անցիոյի, որտեղ անտիկ ժամանակներում կար Ներոնի պալատը, որից ծագում է «Բորգեզյան մարտիկը», Նետունոն չունի հին պատմություն։ Աստուրա կղզու վրա բարձրանում է միջնադարյան Ֆրանկոպան ընտանիքի պալատը։ Վատ չի պահպանվել հին քաղաքը, որը հիմնադրել են սարացինները՝ IX դարում։ Չեզարե Բորջիան 1503 թվականին հրամայել է Անտոնիո դա Սանգալոյին ամրացնել քաղաքի կենտրոնը։
Բացի Սանգալոյի տպավորիչ ամրություններից, քաղաքում պահպանվել է Բորգեզների ծովափնյա ամառանոցը (XVII դարի կես)։ Ամերիկական գերեզմանոցը քաղաքի տակ կառուցված է ի հիշատակ դաշնակիցների ափհանմաանը, Նետունո շրջանում 1944 թվականին։ Նետունոյում գործում է յախտ-կլուբ, իտալական մայրաքաաղաքի ժողովրդի և տուրիստների համար։ Ուխտավորների այստեղ է ներգրավում կաթոլիկ նահատակ Մարիա Գորետիի մասունքները։


== Արտաքին հղումներ ==
Նետունոյի պաշտոնական կայք (իտալ.)


== Ծանոթագրություններ ==
Անրի Բեքերել

Անտուան Անրի Բեքերել (ֆր.՝ Antoine Henri Becquerel, դեկտեմբերի 15, 1852(1852-12-15)[…], Փարիզ - օգոստոսի 25, 1908(1908-08-25)[…], Լե Կրուազիկ), ֆրանսիացի ֆիզիկոս։


== Կենսագրություն ==
Անտուան Անրի Բեքերելը հայտնագործել է ռադիոակտիվության երևույթը։ Բեքերելը 1874 թվականին ավարտել է Փարիզի Պոլիտեխնիկական դպրոցը, իսկ 1876 թվականին դասավանդել է նույն դպրոցում։ 1892 թվականին դարձել է Փարիզի բնագիտապատմական թանգարանի, 1895 թվականին՝ Պոլիտեխնիկական դպրոցի պրոֆեսոր, 1908 թվականին ընտրվել է Փարիզի գիտությունների ակադեմիայի նախագահ։ Անրի Բեքերելն զբաղվել է օպտիկայի, էլեկտրականության, մագնիսականության, լուսաքիմիայի, էլեկտրաքիմիայի և օդերևութաբանության զանազան հարցերի ուսումնասիրությամբ։ 1896 թվականին հետազոտելով լուսարձակող տարբեր նյութերի ազդեցությունը լուսանկարչական թղթի վրա, հայտնագործել է ռադիոակտիվության երևույթը, որի համար 1903 թվականին արժանացել է Նոբելյան Մրցանակի։ Ուսումնասիրել է նաև ռադիոակտիվ ճառագայթման ֆիզիոլոգիական ազդեցությունը։
Միավորների միջազգային համակարգում Բեքերելի անունով է կոչվել ռադիոակտիվության միավորը (Բք)։


== Ծանոթագրություններ ==


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան 2008, էջ 156
Մոնել-մետաղ

Մոնել (ամերիկյան արդյունաբերող Էմբրոուզ Մոնելի անունով), նիկելի համաձուլվածքը պղնձի (27-29%), երկաթի (2-3%) և մանգանի (1,2-1,8%) հետ։ Մոնել-մետաղից պատրաստում են շինվածքներ, որոնք պետք է օժտված լինեն մեծ կոռոզիակայունությամբ և մեխանիկական ամրությամբ։ Կիրառվում է արդյունաբերության քիմիա, նավաշինական, բժշկական, տեքստիլ և այլ ճյուղերում։
Պիրոգովո (այլ կիրառումներ)

Պիրոգովո, կարող է վերաբերել՝

Պիրոգովո - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Պիրոգովո - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Պիրոգովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Քսերոքս ընկերություն

Xerox Corporation (արտասանվում է որպես «Զիէրոքս քորփորեյշն» [ˈzɪərɒks], Հայաստանում տարածված է գրադարձված «Քսերոքս» արտասանությունը), ամերիկյան կորպորացիա, տպագրության և փաստաթղթերի կառավարման ոլորտում համաշխարհային առաջատարներից մեկը, պատճենահանող սարքերի զանգվածային արտադրության առաջամարտիկ։
Ընկերության գլխամասային գրասենյակը տեղակայված է Նորոուլկ քաղաքում (Կոննեկտիկուտ, ԱՄՆ), բայց աշխատակցների մեծ մասը գտնվում է Ռոչեստեր (Նյու-Յորք) քաղաքում, որտեղ ընկերությունը հիմնադրվել է 1906 թվականին։
Ընկերությունը զբաղեցնում է 449-րդ հորիզոնականը 2011 թ. Fortune Global 500 ցուցակում։


== Ծանոթագրություններ ==
Պետեր Բրունս

Պետեր Բրունս (գերմ.` Peter Bruns, հունվարի 26, 1961(1961-01-26), Էսսեն, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի հոգևորական, աստվածաբան, արևելագետ։


== Կենսագրություն ==
Ծնվել է 1961 թվականի հունվարի 26-ին Գերմանիայի Էսսեն քաղաքում։ 1980 - 1985 թթ. ուսանել է կաթոլիկ աստվածաբանություն Բոխումի և Բոնի համալսարաններում, ինչպես նաև Երուսաղեմում։ 1990 թ. հունիսի 1-ին ձեռամբ կարդինալ Ֆրանց Հանգսբախի (Franz Hengsbach) ձեռնադրվում է կուսակրոն քահանա։ Նույն թվականին Բոխումի համալսարանում պրոֆեսոր Վիլհելմ Գերլինգսի (Wilhelm Geerlings) ղեկավարությամբ պատմական աստվածաբանության ուղղությամբ պաշտպանում է թեկնածուական ատենախոսություն. «Պարսից իմաստուն Ափրահատի քրիստոսաբանությունը» («Das Christusbild Aphrahats des Persischen Weisen»)։ 1994 թ. Բոխումի համալսարանում պաշտպանում է դոկտորական ատենախոսություն «Թեոդորոս Մոպսուեստացիի դավանաբանական ճառերը» («Die katechetischen Homilien des Theodor von Mopsuestia»)։ 2000 թ. Բամբերգի համալսարանի Աստվածաբանության ֆակուլտետի Հին Եկեղեցու պատմության և Հայրաբանության ամբիոնի վարիչն է, ինչպես նաև Այխշտետ - Ինգոլշտադի Կաթոլիկ համալսարանին կից գործող Քրիստոնյա Արևելքի գիտաուսումնասիրական կենտրոնի տնօրենն է։


== Գիտական հետաքրքրություններ ==
Պրոֆեսոր Պետեր Բրունսի գիտական հետաքրքրությունների դաշտն լայն է։ Նա զբաղվում է Ասորական Եկեղեցիների աստվածաբանական ժառանգության զանազան հարցերով, ինչպես նաև հայ - ասորական աստվածաբանական և գրական կապերի ուսումնասիրությամբ։ Տրապետում է ասորերեն, եբրայերեն, հունարեն, հայերեն (գրաբար), անգլերեն, ֆրանսերեն, իտալերեն, արաբերեն լեզուներին։


== Կարևոր գիտական աշխատանքների ցանկ ==
Orientalia Christiana ։ Festschrift für Hubert Kaufhold zum 70. Geburtstag, Bruns, Peter ; Luthe, Heinz Otto (Hrsg./Bearbeiter). - 2013
Vom Euphrat an die Altmühl ։ die Forschungsstelle Christlicher Orient an der Katholischen Universität Eichstätt-Ingolstadt, Bruns, Peter [Hrsg.] (Hrsg./Bearbeiter). - 2012
Große Gestalten der Alten Welt, Bruns, Peter (Hrsg./Bearbeiter). - 2005
Vom Schisma zu den Kreuzzügen ։ 1054 - 1204, Bruns, Peter. - 2005
Von Athen nach Bagdad ։ zur Rezeption griechischer Philosophie von der Spätantike bis zum Islam, Bruns, Peter ; Brock, Sebastian (Hrsg./Bearbeiter). - 2003
Lexikon der antiken christlichen Literatur, Döpp, Siegmar ; Bruns, Peter ; Geerlings, Wilhelm (Hrsg./Bearbeiter). - 2002
Den Menschen mit dem Himmel verbinden ։ eine Studie zu den katechetischen Homilien des Theodor von Mopsuestia, Lovanii ։ Peeters, 1995. - XVIII, 444 S.
Das Christusbild Aphrahats des persischen Weisen Bonn ։ Borengässer, 1990. - XXIV, 243 S.


== Ծանոթագրություններ ==


== Արտաքին հղումներ ==
[1]
[2] Archived 2015-11-22 at the Wayback Machine.
Փնջլիկ

Փնջլիկ (թուրքերեն՝ Sakabaşı), գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Fallin'

Fallin', ամերիկացի երգչուհի Ալիշա Քիզի երգն է, որը թողարկվել է 2001 թվականի ապրիլի 6-ին J Records լեյբլի կողմից։ Երգի խոսքերի և երաժշտության հեղինակն է Ալիշան։
Երգը ընդգրկվել է Ալիշա Քիզի Songs in A Minor ալբոմում։
2002 թվականին երգը արժանացել է Գրեմմիի՝ որպես տարվա լավագույն երգը։


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը
Երգի բառերը Archived 2013-06-22 at the Wayback Machine.
Աստերոիդների ցանկ (13701-13800)

Աստերոիդների ցանկ (13601-13700)  • Աստերոիդների ցանկ  • Աստերոիդների ցանկ (13801-13900)
 Աստերոիդների ցանկ (13601-13700)  • Աստերոիդների ցանկ  • Աստերոիդների ցանկ (13801-13900)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Լուբյանոյ (Տացինսկի շրջան)

Լուբյանոյ (ռուս.՝ Лубяной), ավան Ռուսաստանի Ռոստովի մարզի Տացինսկի շրջանում։ Մտնում է Սուխովսկի գյուղական համայնքի կազմի մեջ։ 
Բնակչությունը կազմում է 28 մարդ։
Սանտ Անջելո ալ Էսկա

Սանտ Անջելո ալ Էսկա (իտալերեն՝ Sant'Angelo all'Esca), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 942 մարդ, բնակչության խտությունը կազմում է 188 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 83050, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827 73259
Էլեկտրոնային հասցե։ santangeloallesca@libero.it
Պաշտոնական կայք։http://santangeloallesca.asmenet.it Archived 2012-03-01 at the Wayback Machine.


== Արտաքին հղումներ ==
http://santangeloallesca.asmenet.it Archived 2012-03-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յասենոկ (գյուղ, Գլինկովսկի շրջան)

Անվան այլ կիրառումների համար տե՛ս՝ ՅասենոկՅասենոկ (ռուս.՝ Ясенок), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գնիլուշկա (Զոլկայի վտակ)

Անվան այլ կիրառումների համար տե՛ս՝ Գնիլուշկա (այլ կիրառումներ)Գնիլուշկա (ռուս.՝ Гнилушка), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Զոլկա գետի ձախ ափին 2,8 կմ հեռավորության վրա։ Գետի երկարությունը 15 կմ է, ավազանի տարածքը 30,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000612108200002024
Հիդրոլոգիական ուսումնասիրությունների կոդը - 108200202
Ավազանի կոդը - 07.01.00.006
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արմեն Գրիգորյան (ռոք երաժիշտ)

Արմեն Սերգեյի Գրիգորյան (նոյեմբերի 24, 1960(1960-11-24), Մոսկվա, ԽՍՀՄ), մոսկովյան «Կրեմատորի» ռոք-խմբի հիմնադիր, ղեկավար և երգերի հեղինակ։


== Կենսագրություն ==
Ծնվել է 1960 թ. Մոսկվայում, հայ ծնողների՝ Սերգեյ և Աիդա Գրիգորյանների ընտանիքում։ 1983 թվականին հիմնել է «Կրեմատորի» (ռուս.- դիակիզարան) դուետը, հանդես եկել ընդհատակյա համերգներով և ճանաչում ձեռք բերել մոսկովյան ռոք-շրջանակներում, իսկ երրորդ /«Մտացածին աշխարհ»/ ալբոմի թողարկումից հետո՝ նաև ԽՍՀՄ ողջ տարածքում։ 1980-ականների վերջին Գրիգորյանը հավաքում է «Կրեմատորիի» ընդլայնված կազմը, ներառում էլեկտրական գործիքներ։ Խումբն իրականացնում է մի շարք հետաքրքիր պրոեկտներ, ձայնագրում «Դվոյնոյ ալբոմը»։ 1990-ականներին խումբը ակտիվորեն շրջագայում է Ռուսաստանի և աշխարհի բազմաթիվ քաղաքներում, 1996 թվականին հանդես գալիս Երևանի «Գաուդեամուս» ռոք-փառատոնում։ Խումբը լավ ընդունելության է արժանանում և ունկնդիրների, և քննադատների կողմից։
Գրիգորյանը համարվում է ռուսական ռոքի «հայրերից» մեկը, բարձր է գնահատվում նաև «Կրեմատորիի» որպես մինչգորբաչովյան ընդհատակյա ռոք-երաժշտության ներկայացուցչի ավանդը։ Գրիգորյանը համարվում է ռուսական ռոքի լավագույն բանաստեղծներից մեկը. նրա տեքստերն բազմաշերտ են, դրանցում հաճախ միախառնվում են իրականն ու անիրականը, հատուկ տեղ է հատկացվում անդրշիրիմյան կյանքի և կրոնի հարցերին։ Խմբի երաժշտությունը ներառում է տարբեր ժանրեր՝ վալսից մինչև ծանր ռոք և հայկական ժողովրդական երաժշտություն /հանրահայտ «Տգեղ Էլզա» երգում հնչում է հայկական քոչարին/: Երաժշտությանն հատուկ հնչեղություն է հաղորդում Վյաչեսլավ Բուխարովի ջութակը։ Վերջին տարիներին Գրիգորյանը փորձում է գտնել նոր արտահայտչամիջոցներ, «Կրեմատորիին» զուգահեռ ստեղծել է «Տրետի Անգել» էլեկտրոնային խումբը, գրում է կինոերաժշտություն, զբաղվում է նկարչությամբ։ Գործում է «Կրեմացիայի և արմրեսլինգի բարեկամների ընկերություն» համաշխարհային ֆան-ակումբը։
Գրիգորյանի ստեղծած հիթերից են «Աղբոտ քամի», «Փոքրիկ աղջնակ», «Տանյա», «Կոնդրատի», «Վերջին շանս», «Կատմանդու» /հնչում է «Բռատ» ֆիլմում/, «Ուրախ համույթ» և այլն։
Իր երգերում և հարցազրույցներում Գրիգորյանը մեծ տեղ է հատկացնում հայկական թեմային, դեռ 1986 թ. գրել է Հայոց ցեղասպանության պատկերները ներկայացնող «Սեբաստիա» երգը, որը խորհրդային տարիներին արգելվել է.

Հանդես է գալիս նաև որպես նկարիչ և հասարակական գործիչ, մի շարք ճարտարապետական նախագծերի հեղինակ է։


== Ծանոթագրություններ ==


== Արտաքին հղումներ ==
«Կրեմատորիի» պաշտոնական կայքէջը
Ռոքը Հայաստանում և Հայերը ռոք երաժշտության մեջ
Զվարթ երաժշտություն… ,,Դիակիզարան,,ից. Աշոտ Գրիգորյան, Օրեր ամսագիր, 17 դեկտեմբերի, 2018 Archived 2018-12-18 at the Wayback Machine.
Եղիա Գասպարյան

Եղիա Գասպարի Գասպարյան (1893, գյուղ Միատուն (Խարբերդ) - 1948), հայ նկարիչ և գրող։


== Կենսագրություն ==
1895 թվականին Գասպարյանի ընտանիքը գաղթել է Հալեպ։ Փարիզում մասնագիտական կրթություն ստանալուց հետո վերադարձել է Հալեպ, զբաղվել ուսուցչությամբ (նրան աշակերտել է Հարություն Կալենցը)։ Այնուհետև մեկնել է Նյու Յորք, սովորել Գեղարվեստի դպրոցում։


== Ստեղծագործական ուղի ==
Կատարել է իմպրեսիոնիստական բնույթի դիմանկարներ և բնանկարներ։ «Փարիզի Աստվածամոր տաճարը» (1928), «Ինքնադիմանկար» (1928), «Հայ մայրը», «Գյուղի ճանապարհը» և այլ կտավներ գտնվում են Հայաստանի ազգային պատկերասրահում։
Ամերիկահայ մամուլում տպագրվել են Գասպարյանի «Դալիլա», «Մաֆո», «Երուսաղեմի մեջ» և այլ պիեսները։


== Ծանոթագրություններ ==
Եվգենի Բոյկով

Եվգենի Բոյկով (ռուս.՝ Евгений Мирославович Бойков, ապրիլի 27, 1954(1954-04-27)), ռուս դիվանագետ։ 1-ին դասի արտակարգ և լիազոր դեսպանորդ (2019 թվականի հունիսի 11)։


== Կենսագրություն ==
1975 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է իսպաներենին, իտալերենին և անգլերենին։
1975 թվականից զբաղվում է դիվանագիտական գործունեությամբ։
2001- 2005-ական թվականներին Վենեսուելայում եղել է Ռուսաստանի Դաշնության դեսպանատան խորհրդական-դեսպանորդ։
2005-2009 թվականներին եղել է Ռուսաստանի արտաքին գործերի նախարարության գլխավոր քարտուղարության գլխավոր խորհրդական։
2009-2015-ական թվականներին Գենոայում եղել է Ռուսաստանի Դաշնության գլխավոր հյուպատոս։
2015-2018-ական թվականներին եղել է Ռուսաստանի արտաքին գործերի նախարարության հատուկ կապի դեպարտամենտի տնօրենի տեղակալ։
2018 թվականից հոկտեմբերի 1-ից Պանամայում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երեք երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2004 թվականի հուլիսի 8)։
1-ին դասի արտակարգ և լիազոր դեսպանորդ (2019 թվականի հունիսի 11)։


== Ծանոթագրություններ ==


== Արտաքին հղումներ ==
Ռուսաստանի ԱԳՆ
Դեսպանի էջը Պանամայում Ռուսաստանի դեսպանատան կայքում Archived 2019-04-10 at the Wayback Machine.
Չարլզ Ուիլսոն Փիլ

Չարլզ Ուիլսոն Փիլ (անգլ.՝ Charles Willson Peale, ապրիլի 15, 1741(1741-04-15)[…], Chester, Քուին Էննս շրջան, Մերիլենդ, ԱՄՆ - փետրվարի 22, 1827(1827-02-22)[…], Ֆիլադելֆիա, Փենսիլվանիա, ԱՄՆ), 18-19-րդ դարերի սահմանագծի ամերիկացի նկարիչ։


== Կյանք և գործունեություն ==
Նկարչություն է սովորել է Բոստոնում, Ջոն Սինգլտոն Կոպլիի` իր ժամանակների ամերիկացի մեծագույն դիմանկարչի և բնանկարիչի արվեստանոցում։ Հետագայում Չ. Ու. Փիլը թողնում է Ամերիկան և իր կրթությունը շարունակում է Լոնդոնում` հաջորդ երեք տարիներին սովորելով Բենջամին Ուեսթի մոտ։ Փիլի ստեղծագործությունները կրկնում են նաև իր ուսուցիչների թեմաները. դրանք են հիմնականում բնանկարային և դիմանկարային գեղանկարչությունը։ Նրա կտավները հայտնի են մանրամասների մանրակրկիտ պատկերման, ինչպես նաև` կտավի վրա լույսի և ստվերի խաղի հմուտ փոխանցման համար։
Չ. Ու. Փիլի, ինչպես նաև ամերիկացի մեկ այլ վարպետի` Ֆրեդերիկ Ռեմինգտոնի ստեղծագործությունները, զգալիորեն վերամշակելով, որպես իր վաղ աշխատանքների հիմք է օգտագործել աբստրակտ գեղանկարչության ներկայացուցիչ Ռոյ Լիխտեյնշտեյնը։
Չ. Ու. Փիլը և իր որդին` Ռեմբրանդ Փիլը, Փենսիլվանիայի գեղեցիկ արվեստների ակադեմիայի հիմնադիրներից են։


== Ընտանիք ==
Ամուսնացել է երեք անգամ։

1762-1790 թվականներին ամուսնացած է եղել Ռեյչել Բրյուերի հետ, ումից տասը երեխա է ունեցել, որոնց կեսը մահացել է մանկության տարիներին։ Ողջ մնացած երեխաներն են Ռաֆայելը, Ռեմբրանդը, Ռուբենսը, Անժելիկա Կուֆմանը և Սոֆոնիսբա Անգվիսոլան (բոլոր երեխաները կոչվել են իրենց հոր սիրելի նկարիչների անուններով)։
իր առաջին կնոջ մահվանից հետո, 1791-1804 թվականներին, ամուսնացած է եղել Ելիզավետ դե Պեյստերի հետ, ով նրան ևս վեց երեխա է պարգևել, այդ թվում` որդիներ Տիցիանին և Ֆրանկլինին և դուստր Էլիզավետին։
1804 թվականին, երկրորդ կնոջ մահից հետո Փիլն ամուսնացել է Հաննա Մորի հետ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ч. У. Пил в Classic Encyclopedia(անգլ.)
Reynolda House Museum of American Art: Mr. and Mrs. Alexander Robinson, 1795
Charles Willson Peale and His World from the Metropolitan Museum of Art
Peale-Sellers Family Collection at the American Philosophical Society
Portrait of General David Foreman, Berkshire Museum
The Winterthur Library Archived 2018-01-28 at the Wayback Machine. Overview of an archival collection on Charles Willson Peale.
History of Peale at Belfield, now the grounds of La Salle University, Philadelphia, PA
Union List of Artist Names, Getty Vocabularies. ULAN Full Record Display for Charles Willson Peale. Getty Vocabulary Program, Getty Research Institute. Los Angeles, California.
James Madison, Bust Portrait Miniature by Peale from the *Rare Book and Special Collection Division at The Library of Congress
Catherine "Kitty" Floyd, Bust Portrait Miniature by Peale from the Rare Book and Special Collection Division at The Library of Congress
Գիրտ Վիլկս

Գիրտ Վիլկս (ռուս.՝ Гирт Андреевич Вилкс, հունվարի 1, 1909(1909-01-01) կամ 1909, Դուրբե, Լատվիա - ապրիլի 11, 1983(1983-04-11)), խորհրդային և լատվիացի նկարիչ։
Լատվիական ԽՍՀ ժողովրդական նկարիչ։


== Կենսագրություն ==
Ծնվել է 1909 թվականի հունվարի 1-ին, Դուրբեից եկած դարբինների ընտանիքում։
1936-1940 թվականներին սովորել է Լիեպայի գեղարվեստի ստուդիայում, այնուհետև` Լատվիայի համալսարանի ճարտարապետական ֆակուլտետում, որտեղ նկարիչ Վիլհելմ Պուրվիտի ղեկավարությամբ ուսումնասիրել է արվեստի տարբեր դիսցիպլիններ։
1930-ական թվականների կեսերին Վիլկսն սկսել է բեմանկարներ նկարել Ռիգայի տարբեր թատրոններում, իսկ 1937 թվականին ինքնուրույն կատարել է իր առաջին բեմանկարները` աշխատելով Գեղարվեստի թատրոնի Փոքր անսամբլում։
1940 թվականից աշխատել է Ռիգայի գեղարվեստի թատրոնում։ 1947 թվականին նշանակվել է Գեղարվեստի թատրոնի գլխավոր դեկորատոր։
1946 թվականին նկարազարդել է իր առաջին գիրքը` «Ես սպիտակ շարֆ նետեցի ուսերիս» ժողովրդական երգը։
Գիրտ Վիլկսը նաև աշխատել է մոնումենատալ գեղանկարչության ոլորտում` զբաղվելով հյուրանոցների և պանսիոնատների ներքին ձևավորմամբ։ Մոսկվայի մետրոյի «Րիժսկի» կայարանը ձևավորվել է Վիլկսի կողմից։ «Լատվիական կարմիր նետերը» վիտրաժների հեղինակն է։
Մահացել է 1983 թվականի ապրիլի 11-ին։


== Ծանոթագրություններ ==


== Արտաքին հղումներ ==
Լատվիայի նկարիչները. Գիրտ Վիլկս
Вилкс Гирт Андреевич(չաշխատող հղում)
Ինչ էլ բաշխեն…

«Ինչ էլ բաշխեն…», Հովհաննես Թումանյանի ստեղծագործություններից է, գրվել է 1920 թվականի մարտի 15-ին։


== Պատմություն ==
Ինքնագիրը պահվում է Թումանյանի ընտանիքի արխիվում, սադաֆե կազմով մի ծոցատետրում։
Առաջին անգամ հրատարակել է Ջ․ Ավետիսյանը։


== Ծանոթագրություններ ==
(2960) Օհտակի

(2960) Օհտակի (անգլ.՝ Ohtaki), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,22112 ա. մ., առավելագույնը մոտենում է 1,9684 ա. մ. հեռավորության վրա և հեռանում 2,4739 ա. մ.։ Արեգակի շուրջ մեկ ամբողջական պտույտ է կատարում 1209,08 երկրային օրվա ընթացքում, իր ուղեծրով շարժվելով միջինում 0,297746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2960) Օհտակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստինո (այլ կիրառումներ)

Կաստինո, կարող է վերաբերել՝

Կաստինո - գյուղ Ռուսաստանի Լենինգրադի մարզի Գատչինսկի շրջանի կազմում
Կաստինո - կոմունա Իտալիայում, Պիեմոնտ մարզի Կունեո գավառում
Մոսկալիկ

Մոսկալիկ, գյուղ Արևմտյան Հայաստանում, Բիթլիսի վիլայեթի Սղերդի գավառում կամ Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պոկրովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։ Մտնում է Կարլաման գյուղական խորհրդի կազմի մեջ։


== Աշխարհագրական դիրք ==
Հեռավորությունը՝ 

Շրջանային կենտրոն (Կարմասկալի)՝ 13 կմ,
Գյուղխորհրդի կենտրոն (Ուլուկուլևո)՝ 9 կմ,
Մոտակա երկաթուղային կայարան (Սախարոզավոդսկայա)՝ 1 կմ։


== Բնակչություն ==
Բնակչությունը 2009 թվականին գրանցված տվյալներով կազմել է 36 մարդ, 2010 թվականին՝ 47 մարդ։


== Ազգային կազմ ==
2002 թվականի մարդահամարի տվյալներով՝ գերակշռող ազգությունը ռուսներն են (73%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլանովա դե լա Բարկա

Վիլանովա դե լա Բարկա (կատ.՝ Vilanova de la Barca) մունիցիպալիտետ Իսպանիայում, մտնում է Լեյդա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Սեգրիյա շրջանում։ Զբաղեցնում է 21,15 կմ² տարածք։ Բնակչությունը՝ 1235 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Լիտվական ավանդական խաչեր

Կրիժդիրբիստե, խաչերի մշակման և ձևավորման լիտվական ավանդական մշակույթ։ ՅՈՒՆԵՍԿՕ-ն դրանք ընդգրկել է Մարդկանց ոչ նյութական մշակութային ժառանգության ցանկում։
Խաչերի պատրաստումը լիտվական մշակույթի կարևոր մասն է։ Թեև դրանք ներկայումս կապվում են լիտվացիների հիմնական կրոնի՝ կաթոլիկության հետ, լիտվական խաչերը սկիզբ են առել լիտվացինիերի նախաքրիստոնեական հավատալիքներից և կապված են հեթանոսական սյուների հետ, որ խորհրդանշում են աշխարհի ծառը։  travel.lt կայքի անանուն հեղինակի կարծիքով, XIX դարի սկզբին Լիտվայի Ռուսական կայսրության կազմում ընդգրկվելուց հետո հետո խաչերի կանգնեցումը արգելված էր, և խաչերը դարձել են լիտվական ժողովրդի խորհրդանիշներից մեկը։ Խորհրդային ժամանակաշրջանում նույնպես խաչերի տեղադրումն արգելված էր։
Որպես կանոն, խաչեր պատրասվում են կաղնուց, երբեմն դրանք պարունակել նաև մետաղական տարրեր։ Խաչերը պատրաստող վարպետներն շրջում էին ամբողջ երկրով մեկ։  Խաչեր պատրաստող ամենահայտնի վարպետը եղել է Վինցաս Սվիրսկիսը (1835-1916), որի պատրաստաց խաչերից պահպանվել են շուրջ 50 խաչ։
Ձևավորված խաչերը (լիտ.՝ Lietuviškasis kryžius) տեղադրվել են ճանապարհների մոտ, գերեզմանների վրա, տների, ինչպես նաև եկեղեցիների կողքին։ Խաչերը կարող էին ներառել ճարտարապետական, քանդակագործական և գեղարվեստական դարբնության տարրեր, և ունեցել են մեկից միչև հինգ մետր բարձրություն։ Հաճախ լիտվական խաչերը պարունակում են արևի խորհրդանիշներ, երկրաչափական սիմվոլներ, բույսերի, թռչուններ, ինչպես նաև կյանքի ծառի պատկերներ։ Երբեմն նրանց մոտ տեղադրվում են փոքր արձաններ։ Խաչերը հայտնաբերված են ամբողջ Լիտվայում, բայց հատկապես շատ են Սամոգիտիայում, Աուկշտայտիայում և  Ձուկիայում։
Շյաուլյայի շրջակայքում տեղակայված է Խաչերի լեռ կոչվող բլուրը, որի վրա կա շուրջ 50 հազար խաչ։


== Ծանոթագրություններ ==
Շփարնեք

Բադ Շթեբեն (գերմ.՝ Sparneck), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1663 մարդ։ Զբաղեցնում է՝ 16,36 կմ² տարածք։ Պաշտոնական կոդ 09 4 75 174։
Համայնքը բաժանված է 9 գյուղական թաղամասերի։


== Ծանոթագրություններ ==


== Արտաքին հղումներ ==
Պաշտոնական կայք
Տյալովա

Տյալովա (ռուս.՝ Тялова), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյանդա գետի աջ ափին՝53 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032624'
Հիդրոլոգիական ուսումնասիրությունների կոդը -  103003262
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Lie to Me (երգ, 5 Seconds of Summer)

«Lie to Me», ավստրալիական 5 Seconds of Summer փոփ ռոք խմբի երգը։ Դա նրանց երրորդ ստուդիական ալբոմի երրորդ երգն է՝ թողարկված 2018 թվականի հունիսի 15-ին։ Երգի վերաձայնագրումը ամերիկացի երգչուհի Ջուլիա Մայքլզի լրացուցիչ վոկալով, թողարկվել է 2018 թվականի դեկտեմբերի 21-ին որպես ալբոմի չորրորդ սինգլ։ Ակուստիկ տարբերակը թողարկվել է 2019 թվականի փետրվարի 1-ին։


== Քննադատություն ==
Բրուք Բայգրովիչը Billboard-ից ասել է՝ «Lie to Me-ի նոր տարբերակում Մայքլզի նուրբ վոկալը փոխում է պատմությունը։ Այն ժամանակ, երբ տղաների սկզբնական տեքստը «կոտրված է», նոր տարբերակում բառերը վերադասավորված են, հարաբերությունների երկու կողմներն էլ ուսումնասիրելու համար»։
Դանիել Քրեփսը Rolling Stone-ից բնութագրել է ակուստիկ տարբերակը որպես «դանդաղեցված, դաշնամուրային դուբլ» և անվանել է ուղեկցող տեսահոլովակը՝ գեղատեսիլ։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Դիցարոտի լեռնանցք

Դիցարոտի լեռնանցք, լեռնանցք Հայաստանի Գեղարքունիքի մարզում, Արեգունի լեռներում, Դրախտիկ գետի վերնագավառից դեպի Բարեբեր գետի հովիտը։ Բարձրություն 2320 մ։


== Ծանոթագրություններ ==